Contido

# Debuxar curvas

A icona Curva na barra de ferramentas Debuxo abre unha barra de ferramentas para debuxar curvas de Bézier. As curvas de Bézier defínense por un punto de partida e un punto final, chamados "áncoras". A curvatura da curva Bézier defínena os puntos de control ("agarradoiras"). Para modificar a súa forma mova eses puntos.

Os puntos de control só son visibles no modo "Editar puntos" e se representan con círculos, os puntos de áncora móstranse como cadrados. O punto de partida é un pouco mais grande que o resto dos puntos de áncora.

Os segmentos de curvas de Bézier e de liñas rectas poden asociarse para formar curvas complexas de Bézier. Son aplicables tres transicións diferentes para asociar segmentos adxacentes:

- O punto de áncora simétrico ten a mesma curvatura de liña en cada lado, por tanto, as dúas liñas de control móvense xuntas como unha liña recta.

- O punto de áncora suave pode ter diferentes curvaturas en cada lado, mais a modificación dun lado altera o outro.

- O punto de áncora canto ten un ou dous puntos de control independentes. A modificación dun lado non altera o outro.

## Como utilizar a ferramenta Curva

1. Na ferramenta Debuxo, abra a barra de ferramentas Curvas e seleccione a ferramenta Curva tool.

2. Prema onde desexa iniciar a curva e arrastre na dirección desexada. A liña de control indica a dirección.

   Manteña premida Maiús ao arrastrar para restrinxir a dirección en ángulos de 45º.

3. Sitúe o rato onde desexe colocar o primeiro punto de control.

4. Mova o apuntador ata o lugar onde desexa que finalice o segmento de curva. A curva segue o apuntador.

5. Adopte un dos procedementos seguintes:

- Prema dúas veces na posición do punto final para finalizar a liña.

  Para crear unha forma pechada, prema dúas veces no punto de partida.

- Prema e solte o botón do rato para engadir un punto de áncora. Mova o rato para debuxar o seguinte segmento.

- Prema e arrastre en calquera dirección para engadir un punto de áncora suave.

## Como utilizar a ferramenta Liña de forma libre

1. Na barra de ferramentas Debuxo, abra a barra de ferramentas Curvas e seleccione a ferramenta Liña de forma libre.

2. Prema onde desexe comezar a curva e manteña premido o botón do rato.

3. Arrastre para debuxar como se fose un lapis.

4. Solte o botón para finalizar a liña.

Temas relacionados

Editar curvas

Converter imaxes de mapa de bits en imaxes vectoriais

Converter obxectos 2D en curvas, polígonos e obxectos 3D

Converter caracteres de texto en obxectos de debuxo

Precisamos da súa axuda!